Kašučių kūlgrinda

Kašučių kūlgrinda – nenaudojama po vandeniu išgrįsta kūlgrinda centrinėje Kretingos rajono savivaldybės dalyje, Barkeliuose (Darbėnų seniūnija), 1,7 km į pietvakarius nuo tilto per Dubupį kelyje , 0,5 km į vakarus nuo Akmenos, Kašučių ežero pietiniame pakraštyje.

Registrinė regioninio reikšmingumo lygmens kultūros vertybė: unikalus objekto kodas .

 Vieta 

Įrengta Kašučių ežero pietiniame krašte, skirianti ežerą nuo piečiau esančios užpelkėjusios įlankos. Tai po vandeniu iki 30–40 cm gylyje esantis apie 2 m pločio ir 60–70 m ilgio kelias, supiltas iš įvairaus dydžio akmenų, sumestų į vandenį ant įlankos dugno.

Teritorijos plotas – 541 m².Kašučių kūlgrinda, Kretingos rajono sav., Darbėnų sen., Barkelių k., u. k. 38286. – Kultūros vertybių registras. – Vilnius: Kultūros paveldo departamentas, 2014

 Istorija 

Kūlgrindą 2000 m. atrado kretingiškis Denisas Nikitenka.Denisas Nikitenka. Parduodama net kūlgrinda. – Lietuvos žinios. – 2013 m. liepos 11 d. 2014 m. pab. Kultūros paveldo departamentas jai suteikė teisinę apsaugą ir įregistravo Lietuvos Respublikos nekilnojamųjų kultūros vertybių registre (unikalus kodas 38286).

Vieni tyrinėtojai kūlgrindą sieja su senaisiais šio krašto gyventojais kuršiais ir jų protėviais,Irena Šeškevičienė. Kašučių ežere – sensacingas radinys. – Vakarų ekspresas. – 2013 m. lapkričio 16 d. palikusiais prie ežero I–XIII a. kapinyną, senovės gyvenvietę, senovės žemdirbystės vietas. Kitų manymu akmenų brastą per užpelkėjusią įlanką XVI–XVIII a. galėjo supilti prie ežero stovėjusio Kašučių dvaro savininkai, sutrumpindami sau kelią.Irena Šeškevičienė. Dėl kūlgrindos verda aistros. – Pajūrio naujienos. – 2014 m. gruodžio 2 d. – P. 1, 3

 Tyrimai 
2013 m. žvalgė Arūnas Strazdas, Algirdas Skrupskelis (Kultūros paveldo centras). 2014 m. kartografavo Kultūros paveldo centras.

Objektas turi archeologinį vertingųjų savybių pobūdį. Datuojamas I tūkst. – II tūkst. I puse.

 Šaltiniai 

 Nuorodos 


 Kretingos rajone atrasta kūlgrinda. – 15.min – 2013-07-11
 Kašučių ežere – sensacingas radinys. – Vakarų ekspresas. – 2013 m. lapkričio 16
 Dėl kūlgrindos verda aistros. – Vakarų ekspresas. – 2014 m. gruodžio 2 d.
 Kretingos rajona drebina aistros: Kašučių ežere senovinė žemaičių kūlgrinda. – 15.min – 2014 m. gruodžio 4 d.
 Kašučių ežeras ir kūlgrinda. – Krašto paveldo gidas. – Klaipėdos apskrities Ievos Simonaitytės viešoji biblioteka

Kategorija:Kretingos rajono paveldas
Kategorija:Lietuvos archeologija